༄༅།  ། བརྟག་གཉིས་ཀྱི་ས་བཅད་བཞུགས། ༄༅།  ། དཔལ་ཀྱེ་རྡོ་རྗེ་ལ་ཕྱག་འཚལ་ལོ།  ། དཔལ་ཀྱེ་རྡོ་རྗེ་བརྟག་པ་གཉིས་ཀྱི་བདག་ཉིད་ཅན་གྱི་རྒྱུད་ཀྱི་རྒྱལ་པོ་འདི་ལ་བསྡུས་པའི་དོན་གཉིས་ཏེ།  གླེང་གཞི་ཕུན་སུམ་ཚོགས་པའི་ཚུལ་གྱི་ལུས་རྣམ་པར་བཞག་པ་དང་།  གང་བཤད་པའི་ཆོས་ཕུན་སུམ་ཚོགས་པའི་ཚུལ་གྱི་ཡན་ལག་རྒྱས་པར་དབྱེ་བའོ།  ། དེ་ལ་གཉིས་ཏེ།  མངོན་པར་རྟོགས་པའི་རིམ་པའི་དབང་དུ་བྱས་ནས་བརྟག་པ་དང་པོ་རྩ་བའི་རྒྱུད་ཀྱི་ཚུལ་དུ་བསྟན་པ་དང་།  བརྟག་པ་དང་པོ་དེ་ཉིད་དང་།  བརྟག་པ་གཉིས་པ་ཉིད་ཀྱི་ཡང་དོན་སྔ་མ་སྔ་མ་མི་གསལ་བ་གསལ་བར་བྱ་བ་དང་།  མ་ཚང་བ་ཁ་བསྐངས་བའི་ཕྱིར་བརྟག་པ་གཉིས་པ་རྒྱུད་ཕྱི་མའི་ཚུལ་དུ་བཤད་པའོ། །  སྔ་མ་ལ་གསུམ་སྟེ།  གང་ལ་དམིགས་ཏེ་བསྒྲུབ་པ་དང་།  དེ་ཐོབ་པར་བྱེད་པའི་ཐབས་ཀྱི་རྒྱུད་བསྟན་པ་དང་།  དེ་ཉམས་སུ་ལེན་པའི་སྒྲུབ་པ་པོ་གང་ཟག་གི་མཚན་ཉིད་བསྟན་པའོ།  ། དེ་རྣམས་ཀྱི་དང་པོ་ལ་གཉིས་ཏེ།  གླེང་གཞིའི་ཚིག་གི་དོན་ཧེ་རུ་ཀ་བཞིའི་མཚན་ཉིད་ལ་ཞུས་པ་དེ་ངོ་མཚར་བའི་སྒོ་ནས་བཏང་རག་གི་ཚུལ་དུ་ཉོན་ཅིག་པར་གདམས་པ་དང་།  དེའི་ངེས་ཚིག་ལ་ཞུས་པ་དང་ལན་བསྟན་པའོ།  ། དེ་ལ་གཉིས་ཏེ།  ཐུན་མོང་གི་འབྲས་བུ་ཧེ་རུ་ཀ་གསུམ་གྱི་ངེས་པའི་ཚིག་ལ་ཞུས་པ་དང་།  ལན་བསྟན་པ་དང་།  ཐུན་མོང་མ་ཡིན་པའི་འབྲས་བུ་ཧེ་རུ་ཀ་བཞི་པའི་ངེས་ཚིག་ལ་ཞུས་པ་དང་ལན་བསྟན་པའོ།  ། དེ་ཐོབ་པར་བྱེད་པའི་ཐབས་ཀྱི་རྒྱུད་ལ་གཉིས་ཏེ།  ཐབས་ཀྱི་རྒྱུད་དངོས་བསྟན་པ་དང་།  དེའི་རྣམ་པར་དག་པ་བསྟན་པའོ།  ། སྔ་མ་ལ་གཉིས་ཏེ།  མཉན་པར་བྱ་བ་གདམས་པ་དང་།  དོན་དངོས་བསྟན་པའོ།  ། འདི་ཉིད་ལ་བཞི་སྟེ།  ཐབས་ཀྱི་རྒྱུད་ཀྱི་ལུས་རྣམ་པར་བཞག་པ་དང་།  ཐབས་ཀྱི་རྒྱུད་དང་པོར་བསྒོམ་པར་བསྟན་པའི་འཐད་པ་དང་།  དེས་གྲོལ་བའི་ཡན་ལག་མ་ཚང་བ་མེད་པར་བསྟན་པ།  ཐབས་ཀྱི་རྒྱུད་ཀྱི་ཡན་ལག་རྒྱས་པར་དབྱེ་བ་བསྟན་པའོ།  ། དེ་ཉིད་ལ་གཉིས་ཏེ།  ཐབས་ཀྱི་རྒྱུད་ལ་གནས་པའི་དུས་ཇི་ལྟར་མོས་པར་བྱ་བའི་དབང་དུ་བྱས་ནས་ལྷན་ཅིག་སྐྱེས་པའི་ཡེ་ཤེས་བསྟན་པ་དང་།  དེ་ལྟར་མོས་པར་བྱས་ནས་གནས་པར་བྱ་བའི་ཐབས་ཀྱི་རྒྱུད་དངོས་བསྟན་པའོ།  ། སྔ་མ་ལ་གཉིས་ཏེ།  དོན་དངོས་དང་།  ལེའུའི་མིང་གདགས་པའོ།  ། དོན་དངོས་ལ་གཉིས་ཏེ།  ལྷན་ཅིག་སྐྱེས་པའི་ཡེ་ཤེས་ཀྱི་མཚན་ཉིད་དང་།  དེའི་རྟེན་གྱི་སྒོ་ནས་རབ་ཏུ་དབྱེ་བ་བསྟན་པའོ།  ། དེ་ཉིད་ལ་གཉིས་ཏེ།  དཀྱིལ་འཁོར་འཁོར་ལོའི་ཐབས་རྩའི་འཁོར་ལོ་དང་།  རང་བྱིན་གྱིས་བརླབ་པའི་རིམ་པ་སྡོམ་པའི་རབ་ཏུ་དབྱེ་བ་བསྟན་པའོ།  ། སྔ་མ་ལ་གཉིས་ཏེ།  ཞུས་པ་དང་།  ལན་ནོ།  ། ལན་ལ་ལྔ་སྟེ།  རྩ་གཙོ་མོ་སུམ་ཅུ་རྩ་གཉིས་ཀྱི་དོན་དམ་པའི་ལས་བསྟན་པ་དང་།  དེ་རྣམས་ཀྱིས་ཡང་རྩ་གཙོ་མོ་གསུམ་དུ་བསྟན་པ་དང་།  གསུམ་པོ་དེའི་ལས་དང་།  རྩ་སུམ་ཅུ་རྩ་གཉིས་ཀྱི་མིང་དང་།  དེ་རྣམས་ཀྱི་སྤྱིའི་མཚན་ཉིད་བསྟན་པའོ།  ། གསུམ་པོའི་ལས་ལ་གཉིས་ཏེ།  དོན་དམ་པ་དང་།  ཀུན་རྫོབ་ཀྱི་ལས་བསྟན་པའོ།  ། སྤྱིའི་མཚན་ཉིད་ལ་གཉིས་ཏེ།  དོན་དམ་པའི་ལས་ཀྱི་དབང་དུ་བྱས་ནས་ཤེས་རབ་ཀྱི་མཚན་ཉིད་དུ་བསྟན་པ་དང་།  ཀུན་རྫོབ་ཀྱི་ལས་ཀྱི་དབང་དུ་བྱས་ནས་ཐབས་ཀྱི་མཚན་ཉིད་དུ་བསྟན་པའོ།  ། རང་བྱིན་གྱིས་བརླབ་པའི་རིམ་པ་སྡོམ་པའི་དབྱེ་བ་ལ་གཉིས་ཏེ།  གང་དུ་སྡོམ་པ་རྣམ་པར་བཞག་པ་དང་།  གང་གིས་སྡོམ་པ་བསྟན་པའོ།  ། སྔ་མ་ལ་གསུམ་སྟེ།  རྩ་གཉིས་ཀྱི་རྣམ་པར་བཞག་པ་དང་།  ། རྩ་གསུམ་གྱིས་རྣམ་པར་བཞག་པ་དང་།  འཁོར་ལོ་བཞིའི་རྣམ་པར་བཞག་པ་བསྟན་པའོ།  ། དེ་ལྟར་མོས་པར་བྱས་ནས་ཐབས་དངོས་བསྟན་པ་ལ་གཉིས་ཏེ།  དངོས་གྲུབ་མཐའ་དག་འབྱུང་བའི་ཐབས་སྔགས་ཀྱི་བཟླས་པ་དང་།  མཆོག་གི་དངོས་གྲུབ་སྒྲུབ་པར་བྱེད་པའི་ཐབས་བསྟན་པའོ།  ། སྔ་མ་ལ་གསུམ་སྟེ།  བཤད་པར་དམ་བཅའ་བ་དང་།  ལེའུའི་དོན་དང་།  ལེའུའི་མིང་བསྟན་པའོ།  ། མཆོག་གི་དངོས་གྲུབ་སྒྲུབ་པར་བྱེད་པའི་ཐབས་ལ་བཞི་སྟེ།  ཐོག་མར་རིམ་པ་གཉིས་ལ་གནས་པར་བྱ་བ་དང་།  རིམ་པ་གཉིས་ལ་གནས་པ་དེས་རང་གི་སེམས་ཀྱི་བརྟན་གཡོ་བརྟག་པ་ལ་སོགས་པའི་ཐབས་སྤྱོད་པ་བྱ་བ་དང་།  སྤྱོད་པ་བྱེད་པ་དེས་མཆོག་གི་དངོས་གྲུབ་སྒྲུབ་པའི་གྲོགས་ངོ་ཤེས་པར་བྱ་བའི་ཕྱིར་བརྡ་ལ་སོགས་པ་དང་།  བརྡས་མཚོན་པར་བྱ་བའི་གྲོགས་ལ་བརྟེན་ཏེ་མཆོག་གི་དངོས་གྲུབ་སྒྲུབ་པར་བྱེད་པའི་ཐབས་ལྷན་ཅིག་སྐྱེས་པའི་དོན་བསྒོམ་པ་བསྟན་པའོ།  ། དེ་རྣམས་ཀྱི་དང་པོ་ལ་གཉིས་ཏེ།  རྫོགས་པའི་རིམ་པའི་རྟེན་ཡིན་པས་ཐོག་མར་བསྐྱེད་པའི་རིམ་པ་བསྒོམ་པ་དང་།  བསྐྱེད་པའི་རིམ་པ་ལ་གནས་པ་དེས།  དེ་ཁོ་ན་ཉིད་རྟོགས་པར་བྱ་བའི་ཕྱིར་རྫོགས་རིམ་བསྒོམ་པའོ།  ། དང་པོ་ལ་གཉིས།  ལྷ་བསྒོམ་པ་དང་།  དབང་བསྐུར་བའོ།  ། དང་པོ་ལ་གསུམ།  བཤད་པར་དམ་བཅའ་བ་དང་།  དོན་དངོས་དང་།  ལེའུ་མིང་ངོ་།  ། དོན་དངོས་ལ་གཉིས་ཏེ།  ཧེ་རུ་ཀ་གསུམ་བསྒོམས་པ་ཐུན་མོང་གི་ཆོ་ག་དང་།  སོ་སོའི་མཚན་ཉིད་བསྟན་པའོ།  ། དེ་ལ་གསུམ་སྟེ།  སྐུ་རྡོ་རྗེ་དང་།  གསུང་རྡོ་རྗེ་དང་།  ཐུགས་རྡོ་རྗེ་བསྒོམ་པའི་ཚུལ་བསྟན་པའོ།  ། དེ་ནས་དབང་བསྐུར་ལ་གསུམ་སྟེ།  བཤད་པར་དམ་བཅའ་བ་དང་།  དོན་དངོས་དང་།  ལེའུའི་མིང་ངོ་།  ། དོན་དངོས་ལ་ལྔ་སྟེ།  ཐོག་མར་དབང་བསྐུར་བའི་ལྷ་སྤྱན་དྲངས་ནས་དེ་ལ་གསོལ་བ་གདབ་པ་དང་།  དེ་ནས་དབང་བསྐུར་ནས་དབུ་རྒྱན་ལ་རིགས་ཀྱི་བདག་པོས་མཚན་མ་དང་།  དེ་བསྐྱེད་པའི་རིམ་པ་རྫོགས་པ་ཉིད་དུ་བསྟན་པ་དང་།  བསྒོམ་པའི་གྲངས་དང་།  སྤྱོད་ལམ་གྱི་རྣལ་འབྱོར་བསྟན་པའོ།  ། བསྐྱེད་པའི་རིམ་པ་ལ་གནས་པ་དེས།  དེ་ཁོ་ན་ཉིད་རྟོགས་པར་བྱ་བའི་ཕྱིར་རྫོགས་པའི་རིམ་པ་བསྒོམ་པ་ལ་གསུམ་སྟེ།  བཤད་པར་དམ་བཅའ་བ་དང་།  དོན་དངོས་དང་།  ལེའུའི་མིང་ངོ་།  ། དོན་དངོས་ལ་གསུམ་སྟེ།  དེ་ཁོ་ན་ཉིད་ཀྱི་མཚན་ཉིད་དང་།  དེ་རྟོགས་པར་བྱེད་པའི་ཐབས་དང་།  ཐབས་དེ་ལ་བསྟེན་ནས་དེ་ཁོ་ན་ཉིད་རྟོགས་པའི་ཕན་ཡོན་བསྟན་པའོ། །  བར་པ་ལ་བཞི་སྟེ།  ཐབས་ཀྱི་ངོ་བོ་ཉིད་བསྟན་པའི་སྒོ་ནས་བསྟེན་པར་བྱ་བ་དང་།  ཇི་ལྟར་བསྟེན་པའི་ཚུལ་དང་།  དེ་བསྟེན་པའི་འཐད་པ་དང་།  ཐབས་ལ་སོགས་པ་དོན་དམ་པར་མེད་ཀྱང་ཀུན་རྫོབ་ཏུ་རྣམ་པར་བཞག་པ་མི་འགལ་བར་བསྟན་པའོ།  ། དང་པོ་ལ་གཉིས་ཏེ།  མདོ་དང་།  རྒྱས་པའོ།  ། དེ་བསྟེན་པར་བྱ་བའི་འཐད་པ་ལ་གཉིས་ཏེ།  མདོ་དང་།  རྒྱས་པའོ།  ། དེ་ལ་དྲུག་སྟཻ་ཕྱག་རྒྱའི་ངེས་པའི་ཚིག་དང་།  རིགས་ལྔར་བཞག་པའི་རྒྱུ་མཚན་དང་།  དེ་རྣམས་དེ་བཞིན་གཤེགས་པའི་རིགས་སུ་བསྟན་པ་དང་།  དེ་བཞིན་གཤེགས་པའི་ངེས་ཚིག་དང་།  རིགས་ཀྱི་བྱེ་བྲག་གི་དབྱེ་བ་དང་།  གང་དག་ཇི་ལྟར་རིགས་སུ་འགྱུར་བ་བསྟན་པའོ།  ། ཐབས་ལ་སོགས་པ་དོན་དམ་པར་མེད་ཀྱང་ཀུན་རྫོབ་ཏུ་མི་འགལ་བར་བསྟན་པ་ལ་གཉིས་ཏེ།  མདོ་དང་།  རྒྱས་པའོ།  ། རྒྱས་པ་ལ་གཉིས་ཏེ།  རིགས་ཀྱི་བདག་པོ་རྣམ་པར་བཞག་པ་དང་།  དེའི་རིགས་རྣམ་པར་བཞག་པ་ལ་མི་འགལ་བར་བསྟན་པའོ།  ། སྔ་མ་ལ་གསུམ་སྟེ།  སངས་རྒྱས་ལྔར་བཞག་པའི་ཚུལ་དང་།  ལྷར་བཞག་པའི་ཚུལ་དང་།  བཅོམ་ལྡན་འདས་སུ་བཞག་པའི་ཚུལ་བསྟན་པའོ། །  དེའི་རིགས་རྣམ་པར་བཞག་པ་མི་འགལ་བ་ལ་གཉིས་ཏེ།  མ་སྲིང་ལ་སོགས་པར་བཞག་པའི་ཚུལ་དང་།  བཙོ་བླག་མ་ལ་སོགས་པར་བཞག་པའི་ཚུལ་བསྟན་པའོ། །  ཐབས་དེ་ལ་བརྟེན་ནས་དེ་ཁོ་ན་ཉིད་རྟོགས་པའི་ཕན་ཡོན་བསྟན་པ་ལ་ལྔ་སྟེ།  བརྗོད་པ་ཐམས་ཅད་བཟླས་པའི་དེ་ཁོ་ཉིད་དུ་འགྱུར་བ་དང་།  རྐང་པས་བཅག་པ་ཐམས་ཅད་དཀྱིལ་འཁོར་གྱི་དེ་ཁོ་ན་ཉིད་དུ་འགྱུར་བ་དང་།  ལག་པས་བསྒྱུར་བ་ཐམས་ཅད་ཕྱག་རྒྱའི་དེ་ཁོ་ན་ཉིད་དུ་འགྱུར་བ་དང་།  བསམ་པ་ཐམས་ཅད་བསམ་གཏན་གྱིས་དེ་ཁོ་ན་ཉིད་དུ་འགྱུར་བར་བསྟན་པ་དང་།  ལྷན་ཅིག་སྐྱེས་པའི་བདེ་བ་བཟའ་བའི་དེ་ཁོ་ན་ཉིད་དུ་འགྱུར་བར་བསྟན་པའོ།  ། རིམ་པ་གཉིས་ལ་གནས་པ་དེས་རང་གི་སེམས་ཀྱི་བརྟན་གཡོ་བརྟག་པ་ལ་སོགས་པའི་ཐབས་སྤྱོད་པ་བྱ་བ་ལ་གསུམ་སྟེ།  བཤད་པར་དམ་བཅའ་བ་དང་།  དོན་དངོས་དང་།  ལེའུའི་མིང་ངོ་།  ། དོན་དངོས་ལ་གཉིས་ཏེ།  མདོ་དང་།  རྒྱས་པའོ།  ། སྔ་མ་ལ་ལྔ་སྟེ།  སྤྱོད་པ་བྱེད་པའི་གང་ཟག་དང་།  སྤྱོད་པའི་རྒྱན་དང་།  སྤྱོད་པ་དངོས་དང་།  དེའི་དུས་ལྷའི་རྣལ་འབྱོར་དང་།  དེའི་གྲོགས་བསྟེན་པའོ།  ། རྒྱས་པ་ལ་དྲུག་ཏེ།  སྤྱོད་པ་བྱེད་པའི་གང་ཟག་གི་མཚན་ཉིད་དང་།  དེའི་གྲོགས་ཀྱི་མཚན་ཉིད་མཉེས་པར་བྱེད་པའི་ཐབས་དང་བཅས་པ་དང་།  སྤྱོད་པའི་རྒྱན་དག་པ་དང་བཅས་པ་དང་།  དེའི་དུས་ཀྱི་ལྷའི་རྣལ་འབྱོར་དང་།  སྤྱོད་པ་དངོས་ཕན་ཡོན་དང་བཅས་པ་དང་།  སྤྱོད་པ་བྱེད་པའི་དམ་ཚིག་དང་སྡོམ་པ་བསྟན་པའོ།  ། དེ་རྣམས་ཀྱིས་དང་པོ་ལ་གཉིས་ཏེ།  དྲོད་ཐོབ་ནས་སྤྱོད་པ་བྱ་དགོས་པའི་ཕྱིར།  ། ཐོག་མར་དྲོད་ཐོབ་པར་བྱ་བའི་དོན་དུ་དེ་ཁོ་ཉིད་གནས་དང་བཅས་པ་དང་།  དྲོད་ཐོབ་ནས་སྤྱོད་པའི་སྒོ་ནས་དངོས་གྲུབ་ཐོབ་པར་འདོད་པ་དེས་སྤྱོད་པ་བྱ་བར་བསྟན་པའོ།  ། སྤྱོད་པ་བྱེད་པའི་གང་ཟག་དེ་ལ་མཆོག་གི་དངོས་གྲུབ་ཀྱི་གྲོགས་ངོ་ཤེས་པ་བྱེད་པའི་ཐབས་བརྡ་ལ་སོགས་པ་བསྟན་པ་ལ་གསུམ་སྟེ།  བཤད་པར་དམ་བཅའ་བ་དང་།  དོན་དངོས་དང་། ལེའུའི་མིང་ངོ་།  ། བར་པ་ལ་ལྔ་སྟེ།  བརྡའི་བྱེད་པ་དང་།  བརྡ་དངོས་དང་།  བརྡ་ངོ་ཤེས་པར་བྱ་བའི་གྲོགས་དེ་དང་འདུ་བའི་གནས་དང་།  འདུ་བའི་དུས་དང་།  འདུས་པའི་བྱ་བ་བསྟན་པའོ།  ། འདུ་བའི་གནས་བསྟན་པ་ལ་གཉིས་ཏེ།  མདོ་དང་།  རྒྱས་པའོ།  ། འདུས་པའི་བྱ་བ་ལ་གསུམ་སྟེ།  བཟའ་བ་ལ་སོགས་པའི་བྱ་བ་དང་།  དེ་གཉིས་རྣལ་འབྱོར་གཉིས་ལ་བརྟེན་ཏེ་བྱ་བའི་ལས་དང་།  དེ་ལྟར་བྱས་པའི་ཐུན་མོང་གི་ཕན་ཡོན་བསྟན་པའོ།  ། བར་པ་ལ་བཞི་སྟེ།  བསྐྱེད་པའི་རིམ་པ་ལྷའི་རྣལ་འབྱོར་ལ་བརྟེན་ཏེ་བྱ་བའི་ལས་དང་།  རྫོགས་པའི་རིམ་པ་དཔལ་ཧེ་རུ་ཀའི་རྣལ་འབྱོར་ལ་བརྟེན་ཏེ་བྱ་བའི་ལས་དང་།  དེ་ཉིད་ཀྱི་ཕན་ཡོན་དང་།  དཔལ་ཧེ་རུ་ཀའི་ངེས་ཚིག་བསྟན་པའོ།  ། བརྡས་མཚོན་པར་བྱས་པའི་གྲོགས་ལ་བརྟེན་ཏེ་མཆོག་གི་དངོས་གྲུབ་སྒྲུབ་པར་བྱེད་པའི་ཐབས་ལྷན་ཅིག་སྐྱེས་པའི་དོན་བསྒོམ་པ་ལ་གསུམ་སྟེ།  བཤད་པར་དམ་བཅའ་བ་དང་།  དོན་དངོས་དང་།  ལེའུའི་མིང་ངོ་།  ། བར་པ་ལ་གཉིས་ཏེ།  ལྷན་ཅིག་སྐྱེས་པའི་དོན་ཇི་ལྟར་བསྒོམ་པའི་ཚུལ་དང་།  དེ་གདོན་མི་ཟ་བར་བསྒོམ་པར་བྱ་བ་ཉིད་དུ་བསྟན་པའོ།  ། སྔ་མ་ལ་གཉིས་ཏེ།  ལྷན་ཅིག་སྐྱེས་པའི་དོན་བསྒོམ་པའི་ཚུལ་དང་།  རང་བཞིན་ལྷན་སྐྱེས་ཀྱི་དོན་བསྒོམ་པའི་ཚུལ་བསྟན་པའོ།  ། སྔ་མ་ལ་གཉིས་ཏེ།  རྣལ་འབྱོར་མའི་འཁོར་ལོ་བསྐྱེད་པའི་ཚུལ་དང་།  དེ་ལ་བརྟེན་ནས་ལྷན་ཅིག་སྐྱེས་པས་ལྷན་ཅིག་སྐྱེས་པའི་དོན་བསྒོམ་པ་དངོས་བསྟན་པའོ།  ། སྔ་མ་ལ་གཉིས་ཏེ།  རྣལ་འབྱོར་མ་བསྐྱེད་པའི་དོན་དངོས་དང་།  དེའི་མཇུག་བསྡུ་བའོ།  ། གོང་མ་ལ་གཉིས་ཏེ།  གང་དུ་བསྒོམ་པ་དང་།  ཇི་ལྟར་བསྒོམ་པ་བསྟན་པའོ།  ། དེ་ཉིད་ལ་གཉིས་ཏེ།  མདོ་དང་།  རྒྱས་པའོ།  ། རྒྱས་པ་ལ་གཉིས་ཏེ།  གཞལ་ཡས་ཁང་ཇི་ལྟར་བསྒོམ་པ་དང་།  དེར་ལྷ་ཇི་ལྟར་བསྒོམ་པ་བསྟན་པའོ།  ། དེ་ཉིད་ལ་དྲུག་ཏེ།  ལྷ་མོ་རྣམས་ཇི་ལྟར་བསྐྱེད་པའི་ཚུལ་དང་།  གནས་གང་དུ་དགོད་པ་དང་།  ཁ་དོག་ལ་སོགས་པ་དང་།  ཕྱག་མཚན་གྱི་དག་པ་དང་།  དེ་ལྟར་བསྒོམ་པའི་ཕན་ཡོན་དང་།  ཁ་དོག་གི་སྒོ་ནས་རྒྱལ་བ་རིགས་དྲུག་གི་བདག་ཉིད་ཀྱི་ཡན་ལག་དྲུག་ཏུ་བསྒོམ་པ་བསྟན་པའོ།  ། དང་པོ་ལ་བཞི་སྟེ།  ལྷ་མོ་རྣམས་ཀྱིས་མངོན་པར་བྱང་ཆུབ་པའི་ཚུལ་དང་།  དེ་ཉིད་དང་རྡོ་རྗེ་སེམས་དཔའ་བསྐྱེད་པའི་ཚུལ་མི་འདྲ་བའི་བྱེ་བྲག་དང་།  ལྷ་མོ་རྣམས་བསྐྱེད་པའི་ཐུན་མོང་གི་མཚན་ཉིད་དང་།  སོ་སོའི་བྱེ་བྲག་གི་མཚན་ཉིད་བསྟན་པའོ།  ། དེ་ལ་བརྟེན་ནས་ལྷན་ཅིག་སྐྱེས་པས་ལྷན་ཅིག་སྐྱེས་པའི་དོན་བསྒོམ་པ་དངོས་ལ་གསུམ་སྟེ།  མདོ་དང་།  རྒྱས་པ་དང་།  དེ་བསྒོམ་པའི་ཕན་ཡོན་བསྟན་པའོ།  ། གཉིས་པ་ལ་གཉིས་ཏེ།  ལྷན་ཅིག་སྐྱེས་པའི་མཚན་ཉིད་དང་།  ལྷན་ཅིག་སྐྱེས་པའི་དགའ་བའི་སྒོ་ནས་ཚུལ་ཇི་ལྟར་བསྒོམ་པར་བསྟན་པའོ།  ། སྔ་མ་ལ་ལྔ་སྟེ།  ལྷན་ཅིག་སྐྱེས་པའི་རབ་ཏུ་དབྱེ་བ་དང་།  དེ་ཉིད་ཀྱི་བདག་ཉིད་དུ་འགྱུར་བའི་དགའ་བའི་རབ་ཏུ་དབྱེ་བ་དང་།  དགའ་བ་གསུམ་གྱི་སོ་སོའི་མཚན་ཉིད་དང་།  ལྷན་ཅིག་སྐྱེས་པའི་དགའ་བའི་མཚན་ཉིད་བྱེ་བྲག་ཏུ་བཤད་པ་དང་།  དེ་མངོན་དུ་འགྱུར་བའི་རྒྱུ་བསྟན་པའོ།  ། ལྷན་ཅིག་སྐྱེས་པའི་དགའ་བའི་སྒོ་ནས་ཇི་ལྟར་བསྒོམ་པ་ལ་གཉིས་ཏེ།  བསྒོམ་པའི་ཚུལ་དང་།  དེ་ལྟར་བསྒོམ་པར་བྱ་བའི་འཐད་པ་བསྟན་པའོ།  ། སྔ་མ་ལ་གཉིས་ཏེ།  མདོ་དང་།  རྒྱས་པའོ།  ། རང་བཞིན་ལྷན་ཅིག་སྐྱེས་པ་བསྒོམ་པའི་ཚུལ་བསྟན་པ་ལ་གསུམ་སྟེ།  བསྒོམ་པའི་ཚུལ་དངོས་དང་།  དེ་བསྒོམས་པས་དངོས་པོ་ཐམས་ཅད་བསྒོམས་པར་འགྱུར་བའི་འཐད་པ་དང་།  དེ་ལ་གཞན་གྱི་ཀླན་ཀ་སྤང་བ་བསྟན་པའོ།  ། དེ་ཉིད་ལ་གཉིས་ཏེ།  ཐམས་ཅད་ཀྱི་དངོས་གྲུབ་མངོན་དུ་འགྲུབ་པར་ཐལ་བར་འགྱུར་བའི་ཀླན་ཀ་སྤང་བ་དང་།  འཁོར་བར་འགྱུར་དུ་མི་རུང་བའི་ཀླན་ཀ་སྤོང་བ་བསྟན་པའོ།  ། དེ་གདོན་མི་ཟ་བར་བསྒོམ་པར་བྱ་བ་ཉིད་དུ་གདམས་པ་ལ་གསུམ་སྟེ།  བསྒོམས་པའི་ཕན་ཡོན་དང་།  མ་བསྒོམས་པའི་ཉེས་དམིགས་དང་།  རྒྱུན་མི་ཆད་པར་བྱ་བ་ཉིད་དུ་གདམས་པ་བསྟན་པའོ།  ། དང་པོ་ལ་གཉིས་ཏེ།  ལྷན་ཅིག་སྐྱེས་པས་ལྷན་ཅིག་སྐྱེས་པའི་དོན་བསྒོམས་པའི་ཕན་ཡོན།  རང་ཀའི་དོན་བསྒོམས་པའི་ཕན་ཡོན་ཐུན་མོང་དུ་བསྟན་པའོ།  ། ཐབས་ཀྱི་རྒྱུད་ཀྱི་རྣམ་པར་དག་པ་བསྟན་པ་ལ་གསུམ་སྟེ།  ། བཤད་པར་དམ་བཅའ་བ་དང་།  དོན་དངོས་དང་།  ལེའུའི་མིང་ངོ་།  ། དོན་དངོས་ལ་གཉིས་ཏེ།  དག་པ་གསུམ་མདོར་བསྟན་པ་དང་། རྒྱས་པར་བཤད་པའོ།  ། མདོར་བསྟན་པ